1.คุณคะ หากเลยกำหนดเมนมา กี่วันถึงตรวจการท้องได้และแม่นยำคะ 2.อายุ41แล้ว เมนมาประจำทุกเดือน อายุมีผลต่อการตั้งครรภ์หรือไม่คะ
สวัสดีค่ะ การยืนยันการตั้งครรภ์ด้วยการตรวจทางปัสสาวะนั้น สามารถให้ผลบวกได้ประมาณ 10-14 วันหลังมีการปฏิสนธิ หรือถ้าตรวจทางเลือดอาจพบระดับฮอร์โมนจากรกได้เร็วกว่านั้นเล็กน้อย ดังนั้นไม่จำเป็นต้องรอให้มีประจำเดือนมาช้าก็สามารถตรวจได้ค่ะในผู้หญิงนั้นหากอายุเกิน 35 ปีขึ้นไป จะเรียกว่าเป็นการตั้งครรภ์ที่มีความเสี่ยง ทั้งความเสี่ยงต่อตัวมารดาเอง เช่นมีโรคประจำตัวที่มีผลต่อการตั้งครรภ์หรือความเสี่ยงต่อบุตรที่จะเพิ่มโอกาสบุตรเป็นโรคที่พบได้บ่อยเช่นดาวน์ซินโดรม ดังนั้นหากจะตั้งครรภ์ควรปรึกษาสูตินรีแพทย์แต่เนิ่นๆเพื่อตรวจร่างกายประเมินความพร้อมและวางแผนระยะยาวร่วมกัน อาจจะต้องอยู่ภายใต้การดูแลของแพทย์อย่างใกล้ชิด ประจำเดือนมาทุกเดือนแปลว่ายังมีไข่ตกสม่ำเสมอ คือยังมีโอกาสตั้งครรภ์ค่ะ